*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_\_ 2019 թվական N \_\_\_\_ Ն**

**ԱՌԱՆՑ ՄՐՑՈՒՅԹԻ ԴՐԱՄԱՇՆՈՐՀ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով <<Հայաստանի Հանրապետության 2019 թվականի պետական բյուջեի մասին>> ՀՀ օրենքի 7-րդ հոդվածի 17 կետով՝ Հայաստանի Հանրապետության կառավարությունը **որոշում է.**

1. Հայաստանի Հանրապետության 2019 թվականի պետական բյուջեով նախատեսված «1043 Տեղեկատվական տեխնոլոգիաների ոլորտի խթանում» ծրագրի «Աջակցություն Հայաստանի ՏՏ ոլորտի մրցունակության բարձրացմանը» միջոցառման բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով նախատեսված 91¸460.0 հազար դրամ գումարից «Ձեռնարկությունների ինկուբատոր» հիմնադրամին առանց մրցույթի որպես դրամաշնորհ հատկացնել 19,774.0 հազար դրամ, իսկ «Ինֆորմացիոն տեխնոլոգիաների ձեռնարկությունների միությանը»՝ 15,000.0 հազար դրամ:

2. Հայաստանի Հանրապետության 2019 թվականի պետական բյուջեով նախատեսված «1043 Տեղեկատվական տեխնոլոգիաների ոլորտի խթանում» ծրագրի «Աջակցություն տեխնոլոգիական կենտրոնների գործունեությանը» միջոցառման բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով նախատեսված 149,595,4 հազար դրամը՝ առանց մրցույթի որպես դրամաշնորհ հատկացնել «Ձեռնարկությունների ինկուբատոր» հիմնադրամին:

3. Հայաստանի Հանրապետության 2019 թվականի պետական բյուջեով նախատեսված «1043 Տեղեկատվական տեխնոլոգիաների ոլորտի խթանում» ծրագրի «2019թ. տեղեկատվական տեխնոլոգիաների համաշխարհային համաժողովի կազմակերպում» միջոցառման բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով նախատեսված 1,259,693.0 հազար դրամը՝ առանց մրցույթի որպես դրամաշնորհ հատկացնել «Ինֆորմացիոն տեխնոլոգիաների ձեռնարկությունների միությանը»:

4. ՀՀ կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման 17-րդ կետի 2) ենթակետը շարադրել հետևյալ խմբագրությամբ.

2) «Ձեռնարկությունների ինկուբատոր» հիմնադրամի և «Ինֆորմացիոն տեխնոլոգիաների ձեռնարկությունների միության» հետ կնքվող դրամաշնորհների հատկացման պայմանագրերով սահմանել և ապահովել, որ վերջիններիս կողմից իրականացվող ծրագրերն ավարտվեն մինչև 2019 թվականի դեկտեմբերի 25-ը, իսկ ծրագրերի իրականացման և պահպանման շրջանակում կնքվող գնման պայմանագրերով նախատեսվեն ապրանքների, աշխատանքների և ծառայությունների այնպիսի քանակ, որն անհրաժեշտ է օգտագործել մինչև սույն ենթակետում նշված ժամկետի լրանալը:

5. ՀՀ կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N5 հավելվածի N8 աղյուսակում <<1043 Տեղեկատվական տեխնոլոգիաների ոլորտի խթանում>> ծրագրի՝

1 ) <<11001 Աջակցություն Հայաստանի ՏՏ ոլորտի մրցունակության բարձրացմանը>> միջոցառման առաջին տողից հանել <<առաջին եռամսյակ>> բառերը, իսկ <<4,600.0>> թիվը փոխարինել <<19,774.0>> թվով, երկրորդ տողում <<86,860,0>> թիվը փոխարինել <<56,686.0>> թվով և ավելացնել նոր տող՝

|  |  |  |  |
| --- | --- | --- | --- |
|  |  | <<Ինֆորմացիոն տեխնոլոգիաների ձեռնարկությունների միություն>> | 15,000,0 |

2) <<11002 Աջակցություն տեխնոլոգիական կենտրոնների գործունեությանը>> միջոցառման 1-ին տողից հանել <<առաջին եռամսյակ>> բառերը, <<15,000.0>> թիվը փոխարինել <<149,595.4>> թվով, իսկ երկրորդ տողից հանել <<երկրորդ, երրորդ և չորրորդ եռամսյակներ>>, <<Մրցույթով ընտրված կազմակերպություն>> բառերը և <<134,595.4>> թիվը:

3) <<11003 2019թ. տեղեկատվական տեխնոլոգիաների համաշխարհային համաժողովի կազմակերպում>> միջոցառման առաջին տողում <<Մրցույթով ընտրված կազմակերպություն>> բառերը փոխարինել <<Ինֆորմացիոն տեխնոլոգիաների ձեռնարկությունների միություն>> բառերով:

**ՀԻՄՆԱՎՈՐՈՒՄ**

**ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման ընդունման**

2018թ. հունիսի 1-ի թիվ 581-Ա Կառավարության ծրագրով հաստատված տնտեսական զարգացման երեք հիմնական առաջնահերթություններից մեկը բարձր տեխնոլոգիաների ոլորտն է և նախատեսվում է՝

- Խթանել հայկական ՏՏ, ՏՀՏ, բարձր տեխնոլոգիական արտադրանքի մրցունակ բրենդի ձևավորմանը և ապահովել միջազգային շուկաներում պահանջարկ ունեցող արտադրանքի պատշաճ ներկայացմանը։

- Խթանել Հայաստանի մարզերում առկա ենթակառուցվածքների հիմքով ժամանակակից հագեցած տեխնոլոգիական կենտրոնների արդյունավետ գործունեությունը և ձեռնարկել միջոցներ այլ քաղաքներում նոր կենտրոնների ստեղծման ուղղությամբ:

- Նպաստել վերազգային ՏՏ, ՏՀՏ, բարձր տեխնոլոգիական ընկերությունների մուտքը Հայաստան՝ հիմնելու բարձր տեխնոլոգիական գիտահետազոտական-արտադրական և կրթական կենտրոններ։

Ներկայումս նախարարության կողմից Տեղեկատվական տեխնոլոգիաների ոլորտում իրականացվում է ՀՀ պետական բյուջեից ֆինանսավորվող երեք ծրագրեր՝ <<Տեղեկատվական տեխնոլոգիաների ոլորտի խթանման ծառայությունների>>, <<Գյումրու և Վանաձորի տեխնոլոգիական կենտրոնների գործունեության իրականացման>> և <<2019թ. Տեղեկատվական տեխնոլոգիաների համաշխարհային համաժողովի կազմակերպման>>:

Որոշման նախագծի ընդունումը բխում է նախ և առաջ 2018թ. հունիսի 1-ի թիվ 581-Ա Կառավարության ծրագրով հաստատված տնտեսական զարգացման երեք հիմնական առաջնահերթությունների ապահովման կարևորությունից՝ ապահովելու համար վերոհիշյալ զարգացման ուղղությունները՝ ՝ <<Տեղեկատվական տեխնոլոգիաների ոլորտի խթանման ծառայությունների>>, <<Գյումրու և Վանաձորի տեխնոլոգիական կենտրոնների գործունեության իրականացման>> և <<2019թ. Տեղեկատվական տեխնոլոգիաների համաշխարհային համաժողովի կազմակերպման>> ծրագրերի իրականացման միջոցով, և <<Հայաստանի Հանրապետության 2019 թվականի պետական բյուջեի մասին>> ՀՀ օրենքի 7-րդ հոդվածի 17 կետի պահանջներից, այն որ Հայաստանի Հանրապետության 2019 թվականի պետական բյուջեից դրամաշնորհներն իրավաբանական անձանց տրամադրվում են Հայաստանի Հանրապե­տության օրենսդրությամբ սահմանված մրցույթի ընթացակարգով, բացառությամբ այն դեպքերի, երբ այդ միջոցների հաշվին ծրագրերի և միջոցառումների իրականացումը կարող է իրականացվել միայն կոնկրետ իրա­վա­բանական անձի միջոցով` բացառիկության հանգամանքով պայմանավորված: Ընդ որում, առանց մրցույթի իրավաբանական անձին դրամաշնորհի տրամադրումն իրականացվում է Կառավարության որոշմամբ:

Մինչև 2019թ նշված ծրագրերն իրականացվել են ոլորտում առաջատար համարվող «Ձեռնարկությունների ինկուբատոր» հիմնադրամի և «Ինֆորմացիոն տեխնոլոգիաների ձեռնարկությունների միության>> կողմից: Ներկայումս, նկատի ունենալով վերջիններիս բացառիկության հանգամանքը, նպատակահարմար է 2019թ ևս ծրագրերի համապատասխան միջոցառումների իրականացումը վերապահել «Ձեռնարկությունների ինկուբատոր» հիմնադրամին և «Ինֆորմացիոն տեխնոլոգիաների ձեռնարկությունների միությանը>>: Ընդ որում, որոշման նախագծով առաջարկվում է Տեղեկատվական տեխնոլոգիաների ոլորտի խթանում» ծրագրի «Աջակցություն Հայաստանի ՏՏ ոլորտի մրցունակության բարձրացմանը» միջոցառման իրականացման համար 91¸460.0 հազար դրամ գումարից առանց մրցույթի որպես դրամաշնորհ հատկացնել 34,774.0 հազար դրամ, իսկ մնացած միջոցառումների կատարումը՝ 56,686.0 հազար դրամ ընդհանուր արժեքով վերապահել մրցույթով ընտրված կազմակերպությանը, «Աջակցություն տեխնոլոգիական կենտրոնների գործունեությանը» միջոցառուման կատարման իրավասությունը վերապահել «Ձեռնարկությունների ինկուբատոր հիմնադրամին», իսկ «2019թ. տեղեկատվական տեխնոլոգիաների համաշխարհային համաժողովի կազմակերպում» միջոցառումը՝ «Ինֆորմացիոն տեխնոլոգիաների ձեռնարկությունների միությանը»:

Բացի այդ, պետք է հաշվի առնել, որ <<Տեղեկատվական տեխնոլոգիաների ոլորտի խթանման ծառայությունների>>, <<Գյումրու և Վանաձորի տեխնոլոգիական կենտրոնների գործունեության իրականացման>> և <<2019թ. Տեղեկատվական տեխնոլոգիաների համաշխարհային համաժողովի կազմակերպման>> ծրագրերի որոշ բաղադրիչներ հանդիսանում են համաֆինանսավորման ծրագրեր՝ օրինակ տարածքների վարձակալություն, միջազգային դոնոր կազմակերպությունների հետ ստարտափերի աջակցություն, աշխատակիցների վարձատրություն և այլն, որոնք արդեն իրականացվում են «Ձեռնարկությունների ինկուբատոր» հիմնադրամին և «Ինֆորմացիոն տեխնոլոգիաների ձեռնարկությունների միության>> կողմից և ՀՀ պետական բյուջեից նշված ծրագրերի իրականացման համար դրամաշնորհները մրցութային կարգով տրամադրումը կարող է բացասական անդրադառնալ միջոցառումների լիարժեք և արդյունավետ իրականացման համար:

**ՏԵՂԵԿԱՆՔ**

**ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին**

ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին»որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազման մասին**

ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին»որոշման ընդունման կապակցությամբ պետական բյուջեում առաջացնում է լրացուցիչ ծախսերի անհրաժեշտություն, որի վերաբերյալ կներկայացվի լրացուցիչ առաջարկություն:

**ՑԱՆԿ**

**ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման նախագծի հեղինակների (մշակողների)**

ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին»որոշման նախագիծը մշակվել է Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության աշխատակազմի ֆինանսատնտեսագիտական և հաշվապահական հաշվառման վարչության կողմից:

**ՑԱՆԿ**

**Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության ««Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին»** որոշման նախագիծը

ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման նախագիծը մշակվել է «Նորմատիվ իրավական ակտերի մասին» և «Բյուջետային համակարգի մասին» ՀՀ օրենքների հիման վրա:**Տ**

**ՏԵՂԵԿԱՆՔ**

**ՀՀ կառավարության «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման նախագծի վերաբերյալ շահագրգիռ մարմիններից ստացված առաջարկությունների վերաբերյալ**

|  |  |  |  |
| --- | --- | --- | --- |
| **Առաջարկության հեղինակը¸**  **Գրության ստացման ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխություն-ները** |
| **ՀՀ ֆինանսների նախարարու-թյուն**  **14.02.2019**  **01/27-2/2233-19** | Ուսումնասիրելով «Առանց մրցույթի դրամաշնորհ հատկացնելու և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու» մասին ՀՀ կառավարության որոշման նախագիծը (այսուհետ՝ Նախագիծ), հայտնում ենք հետևյալը․  Համաձայն «Հայաստանի Հանրապետության 2019 թվականի պետական բյուջեի մասին» ՀՀ օրենքի 7-րդ հոդվածի 17 կետի՝ ՀՀ 2019 թվականի պետական բյուջեից դրամաշնորհներն իրավաբանական անձանց տրամադրվում են ՀՀ օրենսդրությամբ սահմանված մրցույթի ընթացակարգով, բացառությամբ այն դեպքերի, երբ այդ միջոցների հաշվին ծրագրերի և միջոցառումների իրականացումը կարող է իրականացվել միայն կոնկրետ իրա­վա­բանական անձի միջոցով` բացառիկության հանգամանքով պայմանավորված: Ընդ որում, առանց մրցույթի իրավաբանական անձին դրամաշնորհի տրամադրումն իրականացվում է Կառավարության որոշմամբ:  Միաժամանակ, համաձայն ՀՀ կառավարության 27․12․2018թ․ թիվ 1515-Ն որոշման (այսուհետ՝ Որոշում) 17-րդ կետի ՀՀ տրանսպորտի, կապի և տեղեկատվական տեխնոլոգիաների նախարարությանը հանձնարարվել է «Ձեռնարկությունների ինկուբատոր» հիմնադրամի (այսուհետ՝ Հիմնադրամ) հետ կնքվող դրամաշնորհի հատկացման պայմանագրով սահմանել և ապահովել, որ հիմնադրամի կողմից իրականացվող ծրագրերը ավարտվեն մինչև 2019 թվականի մարտի 31-ը, իսկ ծրագրերի իրականացման, ինչպես նաև հիմնադրամի պահպանման շրջանակում կնքվող գնման պայմանագրերով նախատեսվեն ապրանքների, աշխատանքների և ծառայությունների այնպիսի քանակ, որն անհրաժեշտ է օգտագործել մինչև սույն ենթակետում նշված ժամկետի լրանալը:  Որոշման Հավելված 5-ի 8-րդ աղյուսակի համաձայն 2019 թվականի առաջին եռամսյակում ՀՀ պետական բյուջեից «Աջակցություն տեխնոլոգիական կենտրոնների գործունեության» ծրագրի իրականացման համար Հիմնադրամին նախատեսված է հատկացնել 4,600․0 հազ․ ՀՀ դրամ։ Ծրագրին հասանալիք մնացած 86,860․0 հազ․ ՀՀ դրամը մնացած եռամսյակների համար նախատեսված է հատկացնել մրցույթով ընտրված կազմակերպությանը։  Հաշվի առնելով վերոգրյալը, ինչպես նաև առաջնորդվելով ՀՀ վարչապետի 07․02․2019թ․ թիվ 02/16.8/5096-2019 հանձնարարականին կցված թեմատիկ ամփոփագրում հիմնադրամների վերաբերյալ ներկայացրած պահանջներով՝ առաջարկում ենք Նախագիծը հանել շրջանառությունից և սույն թվականի մարտի 31-ից հետո նախաձեռնել Հիմնադրամի լուծարման գործընթաց։ | Ֆինանսների նախարարությունն ըստ էության չի ներկայացրել հստակ դիրքորոշում նախագծի և նախագծում բարձրացված հարցերի վերաբերյալ, այլ հղում է կատարել նախագծի հիմնավորման մեջ բերված դրույթներին, որոնցով ղեկավարվելով ՀՀ տրանսպորտի, կապի և տեղեկատվական տեխնոլոգիաների նախարարության կողմից մշակվել և շրջանառության մեջ է դրվել նշված իրավական ակտը:  «Ձեռնարկությունների ինկուբատոր» հիմնադրամը լուծարելու առաջարկությունը չի կարող ընդունվել, քանի որ ՀՀ վարչապետի 07․02․2019թ․ թիվ 02/16.8/5096-2019 հանձնարարականին կցված թեմատիկ ամփոփագրում նշված է նաև հիմնադրամների բացառիկության հանգամանքը, այն առանձնահատուկ դեպքերի դեպքում, որոնց համար **կառավարությունը** երկարաժամկետ **հեռանկարային ծրագրեր կհաստատի**, որոնք կիրականացվեն պետական մարմինների կողմից՝ կոնկրետ բացառիկ գործառույթ իրականացնող հիմնադրամի **ժամանակավոր** ներգրավմամբ: Մասնավորապես, ՀՀ կառավարության 2014թ փետրվարի 9-ի N 13-Ն որոշմամբ «Ձեռնարկությունների ինկուբատոր» հիմնադրամը ճանաչվել է Գյումրու տեխնոլոգիական կենտրոնի գործունեության ծրագրի իրականացման հետ կապված աշխատանքների և Հայաստանի Հանրապետության կառավարության կողմից հաստատված համապատասխան տարվա՝ Գյումրու տեխնոլոգիական կենտրոնի գործունեության իրականացմանը պետական աջակցության ծրագրի միջոցառումների կատարման գլխավոր օպերատոր, իսկ Գյումրի քաղաքի Գայի 1 հասցեում գտնվող անշարժ գույքի շինարարության ավարտից և Հայաստանի Հանրապետության օրենսդրությամբ սահմանված կարգով պետական գրանցումից հետո`  13 օգոստոսի 2015 թվականի N 945-Ա որոշմամբ սահմանված կարգով հանձնվել է «Ձեռնարկությունների ինկուբատոր» հիմնադրամին 20 տարի ժամկետով անհատույց օգտագործման իրավունքով:  ՀՀ կառավարության 2014թ փետրվարի 13-ի N 227-Ա որոշմամբ «Ձեռնարկությունների ինկուբատոր» հիմնադրամը ճանաչվել է Վանաձորի տեխնոլոգիական կենտրոնի գործունեության ծրագրի իրականացման հետ կապված աշխատանքների գլխավոր օպերատոր և Վանաձոր քաղաքի Շինարարների 12 հասցեում գտնվող N 1 մասնաշենքի Ա, Բ-1և Բ եռահարկ հատվածները 20 տարի ժամկետով անհատույց օգտագործման իրավունքով հանձնվել է վերջինիս՝ կնքելով համապատասխան պայմանագիր: |  |
| **ՀՀ արդարադա-տության նախարարություն**  **04.03.2019**  **01/14/4501-19** | ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ  «Առանց մրցույթի դրամաշնորհ հատկացնելու և Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ  1. Նկատի ունենալով նախագծի նորմատիվ բնույթը՝ նախագծում անհրաժեշտ է նշել «Ն» տառը՝ համաձայն «Նորմատիվ իրավական ակտերի մասին» Հայաստանի Հանրապետության օրենքի պահանջների:  2. Նախագծի 4-րդ կետում անհրաժեշտ է նշել ՀՀ կառավարության 2018 թվականի դեկտեմբերի 27-ի թիվ 1515-Ն որոշման լրիվ անվանումը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 17-րդ հոդվածի պահանջները: Նույն դիտողությունը վերաբերում է նաև նախագծի 5-րդ կետին:  3. Նախագծի 4-րդ կետում «Ձեռնարկությունների» բառից առաջ անհրաժեշտ է լրացնել «2/» թիվը, քանի որ խոսքը վերաբերում է 2-րդ ենթակետին:  4. Նախագծի 5-րդ կետի 1-ին ենթակետում «Մրցույթով ընտրված կազմակերպություն» բառերը կրկնվում են:  5. Նախագծի 5-րդ կետի 2-րդ և 3-րդ ենթակետերն անհրաժեշտ է համապատասխանեցնել «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 2-րդ կետի պահանջներին՝ մասնավորապես. նորմատիվ իրավական ակտում փոփոխությունները կատարվում են նրա առանձին՝ բառեր, թվեր կամ նախադասություններ հանելու միջոցով: | Բոլոր առաջարկություններն ընդունվել են և կատարվել են համապատասխան փոփոխություններ: |  |